ดิฉันทานยาคุมติดต่อกันมา 7 เดือนแล้วค่ะก่อนหน้านี้กินทุกวันไม่เคยลืม ยี่ห้อเมโลเดีย แผงนี้แผงที่ 7 และดิฉันลืมกินยาคุมเม็ดที่ 15 และวันถัดมา เวลา 2ทุ่ม ฉันจึงกินไป2เม็ดค่ะ และวันถัดมาฉันมีอะไรกับแฟน แต่ไม่หลั่งใน จะท้องไหมคะ
สวัสดีครับการลืมกินยาคุมคือ ปัจจัยสำคัญอย่างหนึ่งที่ทำให้เกิดการตั้งครรภ์โดยไม่พร้อมนะครับโดยทั่วไปแล้ว ยาคุมกำเนิดแบ่งเป็น2ชนิด ได้แก่ ยาเม็ดคุมกำเนิดแบบฮอร์โมนรวม (Combined Pill)และยาเม็ดคุมกำเนิดแบบฮอร์โมนตัวเดียว (Progesterone-Only Pill)โดยยาคุมยี่ห้อเมโลเดียนั้นเป็นยาผสมครับผู้ที่รับประทานยาเม็ดคุมกำเนิดแบบฮอร์โมนรวมและลืมกินยานั้น ควรปฏิบัติตัวตามคำแนะนำในการใช้ยาตามแต่กรณีไปครับ สำหรับที่ลืมกินยาไป1เม็ดนั้นยังไม่ถือว่าเสี่ยงตั้งครรภ์ครับ การรับประทานยา2เม็ดหลังจากนึกขึ้นได้ว่าลืมนั้นเป็นวิธีแก้ปัญหาที่ถูกแล้วครับ หลังจากนั้นก็รับประทานยาคุมต่อได้ตามปกตินะครับขอแนะนำให้ลองเปลี่ยนมาใช้ยาคุมกำเนิดแบบฉีดหรือแบบฝังดูครับ ทั้งสองชนิดนี้มีอัตราการป้องกันการตังครรภ์ที่สูงเกือบ100%เลยครับอีกทั้งยังสามารถกำจัดปัญหาการลืมรับประทานยาอย่างยาคุมแบบกินด้วยครับ เนื่องจากยาคุมแบบฉีดนั้นสามารถป้องกันการตั้งครรภ์ได้ยาว1-3เดือน ถ้าเป็นยาฝังก็3-5ปีครับ ลองศึกษาข้อมูลดูจากลิ้งค์ที่แปะไว้ให้ก็ได้ครับ